# Tom Jones (film)

| Tom Jones |
| --- |
| kino-poster |
| Režija | Tony Richardson |
| Producent | Tony Richardson Michael Holden Oscar Lewenstein Michael Balcon (nenaveden na špici) |
| Scenario | John Osborne |
| Predložak | *The History of Tom Jones, a Foundling*; autor: Henry Fielding |
| Naracija | Micheál Mac Liammóir |
| Uloge | Albert Finney Susannah York Hugh Griffith Edith Evans Diane Cilento Joyce Redman |
| Muzika | John Addison |
| Fotografija | Walter Lassally |
| Montaža | Antony Gibbs |
| Studio | Woodfall Film Productions |
| Distribucija | United Artists (UK) |
| Premijera | 29. septembra 1963 (1963-09-29) (Venecija) |
| Trajanje | 128 min. |
| Zemlja |  Ujedinjeno Kraljevstvo |
| Jezik | engleski |
| Budžet | 1 mil. $ ili 467.000 £ |
| Bruto prihod | 37,600.000 $ |

**Tom Jones** je britanska filmska komedija koju je režirao Tony Richardson, a scenario napisao John Osborne. Bazirana je na istoimenom romanu Henryja Fieldinga i premijerno je prikazan 6. oktobra 1963. Albert Finney glumi Toma Jonesa, mladića iz Engleske 18. vijeka, koji postaje jedan od najvećih zavodnika svog vremena. Film je osvojio 4 *Oscara*.

## Radnja

Tom Jones, napušten kao beba pod čudnim okolnostima, odgojen je od veleposjednika Allworthyja. Prezren od strane Allworthyjevog zakonskog nasljednika Blifila, Tom odrasta u razuzdanog prestupnika, jako otvorenog prema bludničenju. On voli Sophie, kćer veleposjednika Westerna, ali kad su ga njegovi odgajatelji uhvatili u vezi s lokalnom djevojkom Molly, njegovi ga se skrbnici odriču. Nakon brojnih avantura on stiže u London i upada u novu vezu sa bogatom gđom Bellaston. U međuvremenu, Westernova sestra ugovorila je brak između Sophie i Blifila. Prestrašena, Sophie bježi u London, upoznajući svoju rođakinju, gđu Fitzpatrick, koja je, isto kao ona, pobjegla od svog muža. G. Fitzpatrick ih prati i sumnja da je Tom zaveo njegovu odbjeglu suprugu.

## Uloge

* Albert Finney - Tom Jones
* George Devine - Squire Allworthy
* Rachel Kempson - Bridget Allworthy
* Angela Baddeley - gđa Wilkins
* Joyce Redman - gđa Waters
* Jack MacGowran - Partridge
* Diane Cilento - Molly Seagrim
* Wilfrid Lawson - Black George
* John Moffatt - Square
* Peter Bull - Thwackum
* David Warner - Blifil
* Freda Jackson - gđa Seagrim
* Redmond Phillips - advokat Dowling
* Hugh Griffith - Squire Western
* Susannah York - Sophie Western
* Lynn Redgrave - Susan

## Nagrade

### Oskari

* Oskar za najbolji film
* Tony Richardson - Oskar za najbolju režiju
* John Addison - Oskar za najbolju originalnu muziku
* John Osborne - Oskar za najbolji adaptirani scenarij

### BAFTA

* Najbolji film
* John Osborne - najbolji scenarij

### Zlatni globus

* Najbolji film - mjuzikl
* Albert Finney - najbolji novajlija na filmu

### Ostale nagrade

* Tony Richardson - najbolji režiser - Udruženje režisera Amerike
* John Addison - najbolja muzika - nagrada Grammy
* Najbolja komedija - nagrada Laurel
* Najbolji film - nagrada Udruženja filmskih kritičara New Yorka
* Albert Finney - najbolji glumac - nagrada Udruženja filmskih kritičara New Yorka
* Tony Richardson - najbolji režiser - nagrada Udruženja filmskih kritičara New Yorka
* Albert Finney - najbolji glumac - nagrada Filmskog festivala u Veneciji
* John Osborne - najbolji scenarist - nagrada Udruženja britanskih pisaca

## Zanimljivosti

* Hugh Griffith je navodno bio pripit tokom cijelog vremena snimanja; scena u kojoj konj kojeg je jahao pada na njega nije bila planirana, i mmogi vjeruju da je bio spašen samo zato što je bio pod dejstvom alkohola. Ali u filmu se pojavljuje ova scena sve do momenta kada spasioci stižu da ga izvuku.
* Pjevač iz Walesa Tom Jones (rođen Thomas John Woodward) izabrao je svoje profesionalno umjetničko ime u čast junaka ovog filma.
* U sceni lova, mogu se jasno vidjeti tragovi guma na putu koje su ostavili automobili. Put ima tragove guma cijelo vrijeme.

## Kritike

> ...ova snažna adaptacija Fieldingovog čuvenog romana puna je modernih snimateljskih trikova, ali njen sirovi dobri humor donio je opravdani komercijalni uspjeh...
>  Georges Sadoul, "Rječnik filma"
>
>

> ...uprkos snažnoj energiji i ljepoti okruženja, ružnoća scena i sirovost montaže postaju trijumf. Oponašajući stilističku raznolikost Truffauta i Godarda tokom istog perioda, filmu nedostaju elegancija i finese i ne proizvodi ništa drugo nego iznenadne vodviljske preokrete...
>  Jonathan Rosenbaum, "Chicago Reader"
>
>

>  ... Pripremite se za nešto što je sigurno jedna od najluđih, najzavodljivijih i najzabavnijih komedija koje je osvježavajuće spretni režiser ikada donio na scenu ...
>  Bosley Crowther, New York Times
>
>

>  ... Osborne i Richardson odstupaju od tradicije "kuhinjskog" realizma koja je obilježila njihove ranije radove, što je se odrazilo u filmu Osvrni se u ljutnji. Stilski, Richardson je posudio od francuskog novog vala korištenje svoje kamere na dinamičan i neskladan način. **Tom Jones** je jedini film u analima Akademije koji je imao tri nominacije za sporednu glumicu. Sve tri su britanske glumice koje su to i zaslužile: Dame Edith Evans, kao neustrašiva tetka, Diane Cilento, kao divlja vratareva kći, a najbolja od sviju, Joyce Redman, kao dama slabog morala koja mami junaka sa velikim obrokom, što je postalo filmska najbolje zapamćena sekvenca.
>  Emanuel Levy
>
>

|  |  |  |
| --- | --- | --- |
| Prethodnik: | **Oskar za najbolji film 1963.** | Nasljednik:
 |
| Lawrence od Arabije (film) | Moja lijepa gospođice |

## Reference

## Vanjske veze

*Tom Jones* na sajtu IMDb